Hulle het ook besluit Caden moes ’n trageotomie ondergaan, waartydens ’n buis in sy lugpyp geplaas is sodat hy kon asemhaal.
Benewens die feit dat sy haar seun voltyds versorg, moet sy ook nog lang, starende blikke van afsku, beledigende aanmerkings en kommentaar dat sy ’n slegte ma is, die hoof bied elke keer as sy met hom in die openbaar verskyn.
Zola voeg by dat die jongste nuus van die dokter nog slegter vir Caden is: Sy organe begin ooreis raak.
“Onder die regterkant van sy hart is ’n knop besig om te vorm. Die dokters is nog nie seker of dit ’n gewas is wat daar groei nie, maar hulle gaan dit toets.”
“Dit is my pleitroep om hulp. Ek wil my seun help en sy lewe gemakliker maak. Maar daar is perke aan dit wat ek vir hom kan doen.”